Case ID: 1038735
Sentence 0: T Ə S V İ R İ H İ S S Ə İddiaçı XXX (bundan sonra mətndə iddiaçı) cavabdeh Azərbaycan Respublikası Əmək və Əhalinin Sosial Müdafiə Nazirliyi yanında Dövlət Sosial Müdafiə Fondunun Binəqədi rayon şöbəsinə qarşı (bundan sonra mətndə cavabdeh) iddia ərizəsi ilə məhkəməyə müraciət edərək, onun 1978-1998-ci illərdə Beyləqan rayon Ət Kombinatında dəri çeşidləyicisi işlədiyi illəri staj kimi nəzərə alaraq ona hüququnun yarandığı vaxtdan, yəni 30 yanvar 2012-ci il tarixdən, qanunvericiliyin həmin dövrdə qüvvədə olmuş tələblərinə uyğun olaraq yaşa görə güzəştli şərtlərlə əmək pensiyasının təyin edilməsi və yaranmış fərqin birdəfəyə ödənilməsi öhdəliyinin cavabdehin üzərinə qoyulması barədə qərar qəbul olunmasını xahiş etmişdir.